Pressemeddelelse, aktuelt i uge 29-31

Slutspurt på Fortet: Performancekunst, strik og SOS

En performance, en strikkeworkshop og en fire-dages særudstilling afrunder en sommer, hvor Sommerudstillingen vendte tilbage til Masnedøfort for 24. gang – efter at være blevet corona-aflyst i 2020.

Den 25. juli kan besøgende på udstillingen opleve “A woman and Her Colleague” – en absurd performance om samarbejde henover tid, epidemier og konspirationsteorier. Bag forestillingen står den dansk-franske kunstnerduo Mie Frederikke Fischer Christensen og Margaux Parillaud – også kendt under navnet “Considered to be Allies”. Varighed ca. 30 minutter.

Tekstilkunstner Sisse Fog Odgaard inviterer 7. august til strikkeworkhoppen “10.000 skygger” – et crowd-knitting projekt, hvor deltagerne kan strikke en kugle og dermed blive en del af det samlede kunstværk, som – deraf navnet – vil komme til at omfatte i alt 10.000 strikkede kugler.

I Sommerudstilingens sidste åbningsuge opbygger Sisse Fog Odgaard desuden sin installation “Kuldsejlinger” på et område udenfor fortet. “Kuldsejlinger” består af seks store redningsflåder, beklædt med 2.000 stykker ufærdige (“kuldsejlede”) strikketøj, leveret af strikkere fra hele Danmark. De seks redningsflåder og tre transportkasser til dem opstilles, så de fra luften ses som nødhjælpstegnet SOS skrevet i morse-alfabetet: . . . - - - . . . “Kuldsejlinger” kan ses i perioden 5.-8. august

Der er gratis adgang til både performance og workshop, når der er betalt entré til Sommerudstillingen. “Kuldsejlinger” vises i det fri, hvor der ligeledes er gratis adgang.

Sommerudstillingen viser i år kunstværker af i alt omkring 40 kunstnere indenfor både maleri, foto, skulptur og tekstil. Hele førstesalen i fortet er fyldt med særudstillingen “Textile Rytmer”, hvor ni tekstilkunstnere hver har indtaget to rum.

Se mere på [www.sommerudstillingen.dk](http://www.sommerudstillingen.dk)

De vedhæftede billeder kan frit benyttes ved omtale af udstillingen.

Yderligere fotos kan hentes på <https://bit.ly/sommer2021pr>

eller ved henvendelse til Lars Pryds: [pryds@mac.com](mailto:pryds@mac.com) tlf. 30 53 8714

Yderligere information om sommerudstillingen generelt – kontakt venligst projektkoordinator Kit Kjærbye, Nakskov: [kitkjaerbye@privat.dk](mailto:kitkjaerbye@privat.dk), tlf. 21 40 68 89

Nærmere oplysninger om særudstillingen Textile Rytmer – kontakt Lisbeth Tolstrup, Sakskøbing: [studio@tolstrup.one](mailto:studio@tolstrup.one)

**MSØ21 – Sommerudstillingen Masnedøfort**

Fortvej 8, 4760 Vordingborg

Til 8. august. Åben mandag-søndag 12-17

[www.sommerudstillingen.dk](http://www.sommerudstillingen.dk)